CELEX: 52011DP0278
Language: hu
Date: 2011-06-23 00:00:00
Title: Adrian Severin képviselői mentelmi jogának felfüggesztésére irányuló kérelem Az Európai Parlament 2011. június 23-i határozata az Adrian Severin mentelmi jogának felfüggesztésére irányuló kérelemről (2011/2070(IMM))

18.12.2012   
            
            
               HU
            
            
               Az Európai Unió Hivatalos Lapja
            
            
               CE 390/67
            
         2011. június 23., csütörtökAdrian Severin képviselői mentelmi jogának felfüggesztésére irányuló kérelem
   P7_TA(2011)0278
   Az Európai Parlament 2011. június 23-i határozata az Adrian Severin mentelmi jogának felfüggesztésére irányuló kérelemről (2011/2070(IMM))
   2012/C 390 E/09
   
      Az Európai Parlament,
   
   
               —
            
            
               tekintettel a román Legfelsőbb Semmítő- és Ítélőszék Ügyészi Hivatalának Nemzeti Korrupcióellenes Igazgatósága által 2011. április 5-én eljuttatott és a 2011. április 6-i plenáris ülésen bejelentett, Adrian Severin mentelmi jogának felfüggesztésére irányuló kérelemre,
            
         
               —
            
            
               miután eljárási szabályzata 7. cikke (3) bekezdésének megfelelően 2011. május 23-án meghallgatta Adrian Severint,
            
         
               —
            
            
               tekintettel az Európai Unió kiváltságairól és mentességeiről szóló, 1965. április 8-i jegyzőkönyv 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
            
         
               —
            
            
               tekintettel az Európai Unió Bíróságának 1964. május 12-i, 1986. július 10-i, 2008. október 15-i és 21-i, valamint 2010. március 19-i ítéleteire (1),
            
         
               —
            
            
               tekintettel a román alkotmány 72. cikkének (2) bekezdésére,
            
         
               —
            
            
               tekintettel a román büntető törvénykönyv 4. cikkének rendelkezéseire, miszerint a román büntetőjog vonatkozik a Románia területén kívül elkövetett bűncselekményekre, ha az elkövető román állampolgár, vagy ha nem román állampolgár ugyan, de Romániában lakóhellyel rendelkezik.
            
         
               —
            
            
               tekintettel eljárási szabályzata 6. cikkének (2) bekezdésére és 7. cikkére,
            
         
               —
            
            
               tekintettel a Jogi Bizottság jelentésére (A7-0242/2011),
            
         
               A.
            
            
               mivel a román Nemzeti Korrupcióellenes Igazgatóság kérte Adrian Severin európai parlamenti képviselő mentelmi jogának felfüggesztését, hogy a román ügyészség nyomozást rendelhessen el és eljárást indíthasson Adrian Severin ellen, házkutatást rendelhessen el nevezett otthonában és irodáiban, szükség esetén átvizsgáltathassa számítógépeit vagy bármilyen más elektronikus keresést végeztethessen, illetve passzív korrupció és/vagy befolyással üzérkedés vádjával – vagy az állítólagos cselekmény(ek) szerint megállapított bármely egyéb vád alapján – az illetékes büntetőbíróság előtt büntetőeljárást kezdeményezhessen vele szemben,
            
         
               B.
            
            
               mivel Adrian Severin mentelmi jogának felfüggesztése a 78/2000 sz. román törvény 6. cikke, valamint a büntető törvénykönyv 254. cikke (korrupció) és 257. cikke (befolyással üzérkedés), továbbá a 78/2000 sz. törvény 81. cikkének b) pontja szerinti állítólagos korrupciós bűncselekményekkel kapcsolatos,
            
         
               C.
            
            
               mivel az Európai Parlament nem illetékes a képviselő bűnösségéről vagy ártatlanságáról véleményt mondani, sem pedig azt megítélni, hogy a neki felrótt cselekmények miatt kell-e büntetőeljárást indítani,
            
         
               D.
            
            
               mivel ezért ebben az esetben indokolt javasolni a képviselői mentelmi jog felfüggesztését,
            
         
               1.
            
            
               úgy határoz, hogy felfüggeszti Adrian Severin mentelmi jogát, kizárva ugyanakkor személyi szabadságának bármiféle korlátozását;
            
         
               2.
            
            
               utasítja elnökét, hogy haladéktalanul továbbítsa ezt a határozatot és az illetékes bizottság jelentését Románia illetékes hatóságainak és Adrian Severinnek.
            
         
      (1)  101/63, Wagner/Fohrmann és Krier, ECR 1964. [1964], 195. o.; 149/85, Wybot/Faure és mások, ECR 1986. [1986], 2391. o.; T-345/05, Mote/Parlament [2008], ECR-II-2849. o.; C-200/07 és C-201/07 egyesített ügyek, Marra/De Gregorio és Clemente [2008], ECR I-7929. o. és T-42/06, Gollnisch/Parlament (OJ C 134., 2010.5.22., 29. o.).